“โควิด” ไทยวันนี้ ยอดติดเชื้อเพิ่มเป็นศูนย์ ป่วยสะสม คงที่ 3,351 ราย ไม่มีผู้เสียชีวิต
"ศบค." เผยสถานการณ์ “โควิด” ไทยวันนี้ ยอดติดเชื้อเพิ่มเป็นศูนย์ ป่วยสะสม คงที่ 3,351 ราย ไม่มีผู้เสียชีวิต รักษาหายแล้ว 3,160 คน
"ศบค." เผยสถานการณ์ “โควิด” ไทยวันนี้ ยอดติดเชื้อเพิ่มเป็นศูนย์ ป่วยสะสม คงที่ 3,351 ราย ไม่มีผู้เสียชีวิต รักษาหายแล้ว 3,160 คน
10 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 10 ส.ค.63 ระบุว่า ตัวเลขผู้ป่วยรายใหม่วันนี้เป็นศูนย์ราย ทำให้จำนวนผู้ป่วยยืนยันสะสมคงที่ 3,351ราย รักษาหายเพิ่ม 9 ราย รักษาหายแล้ว 3,160 ราย ยังรักษาอยู่ 133 ราย ไม่มีผู้เสียชีวิตเพิ่ม ยอดเสียชีวิตรวม คงที่ 58 ราย
นอกจากนี้ ศบค. ยังระบุถึงกรณีที่มีข้อความเผยแพร่ในสื่อออนไลน์ต่างๆ ในประเด็นแจ้งพื้นที่ควรหลีกเลี่ยง ระหว่างวันที่ 5 – 31 สิงหาคม 2563 เนื่องจากมีทหารสหรัฐฯ เดินทางไปสถานที่ต่างๆ โดยยืนยันว่า ข่าวดังกล่าวไม่เป็นความจริง ข้อมูลที่แท้จริงคือทหารสหรัฐฯ จำนวน 110 นาย เดินทางเข้ามา และพักในโรงแรม ASQ จำนวน 14 วัน ผลตรวจไม่พบเชื้อ และไม่มีการออกนอกพื้นที่ ASQ รวมถึงโรงแรมที่พักได้ผ่านการประเมินจากกระทรวงสาธารณสุขและกระทรวงกลาโหม วอนประชาชนอย่าหลงเชื่อ และหยุดแชร์ข้อมูลดังกล่าว